Fresvik kirke

Fresvik kirke (Fresvik kyrkje) er en langkirke fra 1881 i Vik kommune i Vestland fylke. Byggverket er i tømmer og har 200 plasser.Fresvik kyrkje  fra Fylkesarkivet i Sogn og Fjordane Kirken ble reist ved byggmester A.A. Åse etter tegninger av arkitekt Henrik Nissen.Fresvik kyrkje fra Sogn og Fjordane fylkesleksikon

På stedet hvor kirken ligger lå det tidligere en stavkirke fra 1100-tallet. Denne ble revet for å gi plass til den nye kirken. En del av inventaret fra den gamle stavkirken oppbevares i Oldsakssamlingen i Oslo, blant annet en Olavsfigur og en Madonna med barnet. I Bergen Museum er det oppbevart et krusifiks.

Altertavlen er et oljemaleri med motivet Kristus på korset. Det er fra 1881 og utført av Christen Brun etter en original av Guido Reni. Både prekestolen og døpefonten er fra 1881.

Kirken har et J.H. Jørgensen-orgel fra 1965 med syv stemmer.

 Referanser 

 Litteratur 
 Anne Marta Hoff: Fresvik kyrkje («Norges kirker»)


 Eksterne lenker 



Kategori:Kirker i Vik
Kategori:Kulturminner i Vik
Kategori:Religiøse byggverk fra 1881
Kategori:1881 i Norge
Kategori:Byggverk tegnet av Henrik Nissen
Kategori:Langkirker i Bjørgvin bispedømme
Kategori:Kirker i Sogn prosti